Na osnovu člana 6. Zakona o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, broj 41/2018 i 54/2019), SPV Sava d.o.o. Sremska Mitrovica raspisuje

**JAVNI POZIV**

**za prodaju stanova u višeporodičnim stambenim objektima u Sremskoj Mitrovici**

1. Objavljuje se prodaja stanova za pripadnike snaga bezbednosti u višeporodičnim stambenim objektima i to u:

• Objektu A na katastarskoj parceli broj 5733/8 KO Sremska Mitrovica

• Objektu B na katastarskoj parceli broj 5733/7 KO Sremska Mitrovica

• Objektu V na katastarskoj parceli broj 5733/6 KO Sremska Mitrovica

na teritoriji grada Sremske Mitrovice, za koje je Ministarstvo građevinarstva, saobraćaja i infrastrukture izdalo Rešenje o građevinskoj dozvoli broj 351-02-00091/2019-07 ROP-MSGI-35923-CPI-5/2019 od 30.04.2019.godine i Rešenje o izmeni rešenja o građevinskoj dozvoli 351-02-00190/2019-07 ROP-MSGI-35923-CPA-11/2019 od 27.06.2019.godine.

2. Pravo na kupovinu stana iz tačke 1 ovog poziva, ostvaruju lica koja se nalaze na spisku lica, a kojima je utvrđeno pravo na kupovinu stana pod povoljnijim uslovima u skladu sa Zakonom o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, broj 41/2018 i 54/2019) i Odlukom ministra unutrašnjih poslova o ispunjenosti uslova za kupovinu stana pod povoljnijim uslovima br. 01-535/19-14 od 07.3.2019.godine, Odlukom ministra odbrane o ispunjenosti uslova za kupovinu stana pod povoljnijim uslovima („SVL“ br. 6/19), Odlukom ministra pravde o ispunjenosti uslova za kupovinu stana pod povoljnijim uslovima broj 360-00-3/2019 od 8.3.2019.godine, Odlukama direktora Bezbednosno-informativne agencije i to Odlukom o uslovima, načinu i postupku kupovine stana pod povoljnijim uslovima broj 15-6127 od 4.3.2019.godine i Odlukom o izmeni i dopunama Odluke o uslovima, načinu i postupku kupovine stana pod povoljnijim uslovima broj 15-23575 od 28.08.2019. godine i Odlukom ministra za rad, zapošljavanje, boračka i socijalna pitanja broj 360-01-00015/4/2019-11 od 2.10.2019.godine

Lica iz tačke 2. koja nemaju trajno rešenu stambenu potrebu, a koja ostvaruju pravo na kupovinu stanova iz tačke 1. ovog poziva mogu da započnu proceduru kupoprodaje prijavom za dalji postupak kupoprodaje elektronskim putem počev od 19.10.2020.godine u 12 časova do 21.10.2020.godine u 12 časova. Lica se prijavljuju putem linka koji će biti aktivan u periodu od 19.10.2020.godine u 12 časova do 21.10.2020.godine u 12 časova na sajtu [www.ssb-srbija.rs](http://www.ssb-srbija.rs) , na strani grada Sremska Mitrovica. Nakon izbora grada Sremska Mitrovica, klikom na dugme „Prijava“ i nakon unošenja traženih podataka, klikom na dugme „pošalji“ prosleđuje se prijava. Nakon izvršene kontrole prijava, lica koja ispunjavaju uslove biće pozivana prema redosledu prijava radi obaveštavanja o terminima za nastavak procedure kupoprodaje. Procedura kupoprodaje se nastavlja od 05.11.2020.godine, radnim danima u periodu od 8 časova do 16 časova na adresi u Sremskoj Mitrovici, Ulica Svetog Dimitrija broj 13, prizemlje, lokal, prema zakazanim terminima.Trajanje termina po Kupcu je 30 minuta.

Lica iz tačke 2. koja imaju neodgovarajući stan, a koja ostvaruju pravo na kupovinu stanova iz tačke 1. ovog poziva, mogu da započnu proceduru kupoprodaje prijavom za dalji postupak kupoprodaje elektronskim putem počev 19.10.2020.godine u 12 časova do 21.10.2020.godine u 12 časova. Lica se prijavljuju putem linka koji će biti aktivan u periodu od 19.10.2020.godine u 12 časova do 21.10.2020.godine u 12 časova na sajtu [www.ssb-srbija.rs](http://www.ssb-srbija.rs) , na strani grada Sremska Mitrovica. Nakon izbora grada Sremska Mitrovica klikom na dugme „prijava“ i nakon unošenja traženih podataka, klikom na dugme „pošalji“ prosleđuje se prijava. Nakon izvršene kontrole prijava, lica koja ispunjavaju uslove biće pozivana prema redosledu prijava radi obaveštavanja o terminima za nastavak procedure kupoprodaje. Procedura kupoprodaje se nastavlja od 05.01.2021.godine, radnim danima u periodu od 8 časova do 16 časova na adresi u Sremskoj Mitrovici, Ulica Svetog Dimitrija broj 13, prizemlje, lokal, prema zakazanim terminima.Trajanje termina po Kupcu je 30 minuta.

3. Lica iz tačke 2. mogu da se informišu o stanovima iz tačke.1 putem kataloga, koji su objavljeni na na sajtu [www.ssb-srbija.rs](http://www.ssb-srbija.rs)

4. Ovaj javni poziv se objavljuje u dnevnom listu Večernje Novosti i nalazi se i na sajtu [www.ssb-srbija.rs](http://www.ssb-srbija.rs) .

**SPV Sava d.o.o. Sremska Mitrovica**